《送陈令解印赴阙三首 其二》
宋代·孙觌

帐殿筹兵拥俊髦，风尘三尺剑吹毛。鸾旂低绕金舆动，雉扇旁连玉简高。

折柳便堪当马箠，割鸡何足试牛刀。看君一扫欃枪尽，归握元戎虎豹韬。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。